<classify> KUELEKEA mchezo wa Kombe la Shirikisho unaochezwa leo katika Uwanja wa CCM Kirumba jijini hapa, makocha wa timu za Yanga na Pyramids FC wametambiana.Kocha Mkuu wa timu ya Pyramids FC, Sebastian Desabre amesema anaijua vizuri klabu ya Yanga SC, hivyo timu yake itapambana kuhakikisha inapata ushindi katika mchezo wa leo. Alisema ushindi ni muhimu kwao katika mchezo huo licha ya kuchezea ugenini kwani utawaweka vizuri kwa ajili ya ule wa marudiano utakaofanyika Misri mapema mwezi ujao. Kocha huyo wa zamani wa timu za Asec Mimosas, Club Recretivo de Libolo, JS Saoura na Wydad Athletic Club na timu ya taifa ya Uganda anasema watapambana kutokana na umuhimu wa mchezo huo ili kucheza makundi.Alisema kwa sasa lengo lao ni kuhakikisha wanashinda michezo yao yote miwili dhidi ya Yanga, wa leo wa ugenini na ule wa marudiano utakaofanyika kwao Misri.Alisema anaujua vyema mpira wa Afrika Mashariki hivyo timu yake haitasumbuka bali vijana wake watahakikisha wanaibuka na ushindi tu. Kwa upande wake, Kocha Mkuu wa timu ya Yanga SC, Mwinyi Zahera alisema timu yake imejipanga kuhakikisha inashinda mchezo huo. Tumerekebisha safu yetu ya ushambuliaji naahidi tutatumia kila nafasi yetu tutakayoipata ili kushinda, alisema Zahera. Alisema maandalizi yao kiujumla yako vizuri. Katika rekodi ya mchezo nane dhidi ya timu za nchini Misri, klabu ya Yanga haijawahi kushinda katika mechi za marudiano. Yanga imepoteza mara tano dhidi ya Al Ahly, pia imepoteza mara mbili dhidi ya timu ya Zamalek na mara moja dhidi ya Ismailia. Yanga SC itacheza mchezo wake wa marudiano nchini Misri katika jiji la Cairo, Novemba  <topic>: MICHEZO 